Diari Oficial de la Generalitat Valenciana


Sumari del DOGV 5445, del 07-02-2007 (2007/1334)

ORDRE de 8 de gener 2007, de la consellera de Benestar Social, per la que es convoca una beca per a la realització de pràctiques professionals de documentació i biblioteconomia en l'Institut Valencià de la Joventut.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1334


Data del document
:   08-01-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * assignació per estudis
    * professió de la informació

L'Institut Valencià de la Joventut, a través del Centre Coordinador de Documentació i Informació Juvenil, facilita informació i documentació als servicis d'informació juvenil adscrits a la Xarxa Valenciana d'Informació Juvenil, al temps que gestiona i administra una biblioteca especialitzada en temes de joventut.
Les labors tècniques que comporta la recollida i l'anàlisi de la documentació per a alimentar les bases de dades així com les relacionades amb la gestió d'una biblioteca, requereixen coneixements tècnics especialitzats que s'imparteixen en la Llicenciatura de Documentació i en la Diplomatura de Biblioteconomia i Documentació.
La realització de les tasques requerides per al funcionament d'un centre de documentació i d'una biblioteca d'estes característiques, ajuda a completar la formació tècnica dels llicenciats en documentació i dels diplomats en Biblioteconomia i Documentació.
Pel que s'ha exposat i en virtut de les atribucions que em confereix l'article 35 de la Llei 5/1983, de 30 de desembre, del Govern Valencià i d'acord amb allò que s'ha establit per l'article 47.11 del Decret Legislatiu de 26 de juny de 1991 del Consell, pel qual s'aprova el text refós de la Llei d'Hisenda Pública de la generalitat Valenciana,
ORDENE
Primer
Convocar concurs públic per a la concessió d'1 beca de pràctiques professionals per a Llicenciats en Documentació, Diplomats en Biblioteconomia i Documentació o Titulats superiors amb cursos oficials de biblioteconomia i documentació, en el Centre Coordinador de Documentació i Informació Juvenil de l'Institut Valencià de la Joventut i aprovar les bases que regulen esta convocatòria, incloses com Annex I a esta orde, així com el model de sol·licitud que figura com Annex II.
Segon
La beca es finançarà a càrrec del Cap. IV del pressupost de Gastos de l'IVAJ per al 2007, línia SE000022 "Realització pràctiques professionals de documentació i biblioteconomia" .
Tercer
La direcció general de l'IVAJ és l'òrgan competent per a la resolució d'esta convocatòria
DISPOSICIONS FINALS
Primera
S'autoritza al director general de l'Institut Valencià de la Joventut perquè adopte les mesures i instruccions necessàries per al desenvolupament i aplicació d'esta orde.
Segona
La present orde entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra esta orde, que esgota la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el DOGV, d'acord amb allò que s'ha establit per la Llei 29/1998, de 13 de juliol, reguladora de la Jurisdicció Contenciós Administrativa.
Potestativament, podrà interposar-se recurs de reposició, davant de la Conselleria de Benestar Social, en el termini d'un mes comptador des de el dia següent al de la publicació d'esta orde, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 8 de gener de 2007
La consellera de Benestar Social
ALICIA DE MIGUEL GARCÍA
ANNEX I
Bases de la convocatòria d'una beca per a la realització de pràctiques professionals en documentació i biblioteconomia.
1. Objecte
La beca té com a objecte la formació complementària, millora i especialització professional de Llicenciats en Documentació, Diplomats en Biblioteconomia i Documentació o Titulats superiors amb cursos oficials de biblioteconomia i documentació
2. Dotació, duració i pagament de les beques
La beca està dotada amb 1.000 Euros euros mensuals bruts dels què es deduiran les corresponents retencions fiscals.
L'import de la beca s'abonarà mensualment, prèvia certificació del Cap de l'Àrea de l'Institut Valencià de la Joventut i amb un informe previ de la Cap de Secció de Difusió i Gestió Documental de l'IVAJ.
El període de gaudi de la beca serà de 10 mesos,comptats des de la data que s'indique en la resolució d'adjudicació.
3. Requisits
Els aspirants hauran d'estar en possessió d'alguna de les titulacions següents:
- Llicenciat en Documentació
- Diplomat en Biblioteconomia i Documentació
- Titulats superiors amb cursos oficials en bilblioteconomía i documentació
S'exigirà també:
- Certificat de Nivell de Coneixements de Grau Elemental expedit per la Junta Qualificadora de Coneixements del Valencià.
4. Valoració
- Expedient acadèmic: fins a 6 punts
- Formació i/o experiència en les matèries pròpies de la beca: fins a 2 punts.
L'experiència es valorarà a raó de 0, 25 punts per cada sis mesos d'exercici professional en institucions o entitats públiques sobre matèries relacionades amb l'objecte de la beca. Quan es tracte d'institucions o entitats privades, la dita experiència es valorarà a raó de 0,15 punts per cada sis mesos d'exercici professional en matèries relacionades amb l'objecte de la beca.
La formació es valorarà d'acord amb el barem següent:
a. Cursos de 15 a 25 hores sobre matèries relacionades amb l'objecte de la beca: 0,10 punts
b. Cursos de 26 a 50 hores sobre matèries relacionades amb l'objecte de la beca: 0,20 punts
c. Cursos de 51 a 75 hores sobre matèries relacionades amb l'objecte de la beca: 0,30 punts
d. Cursos de 76 a 100 hores sobre matèries relacionades amb l'objecte de la beca: 0,40 punts
e. Cursos de més de 100 hores sobre matèries relacionades amb l'objecte de la beca: 0,50 punts
f. Totalitat de cursos de doctorat: 1 punt
- Coneixements d'altres idiomes comunitaris: fins a 1 punt, a raó de 0,20 punts per curs aprovat en Escoles Oficials d'Idiomes.
5. Condicions generals
Els documents acreditatius dels mèrits al·legats hauran de ser originals o còpies compulsades. No es podran valorar aquells mèrits que no consten degudament acreditats documentalment, mitjançant la presentació de certificats, diplomes, contractes o qualsevol altre document que justifique la seua realització.
Els sol·licitants hauran de reunir els requisits que s'assenyalen en la present convocatòria i els mèrits al·legats, al terme del termini de presentació de sol·licituds.
6. Formalització de sol·licituds
Les sol·licituds, dirigides a l'Institut Valencià de la Joventut, podran presentar-se en el registre General de l'IVAJ a València (carrer de l'Hospital, 11, València 46353), en els registres de les unitats territorials de l'IVAJ a Alacant (rambla Méndez Núñez 41, 03218) i Castelló (carrer de l'Orfebre Santalínea, 2 Castelló 120005) i en tots aquells llocs previstos en l'art. 38.4 de la Llei 30/92 de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació en l'oficina de correus corresponents es farà d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. En el cas que la documentació no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada en el registre de l'Institut Valencià de la Joventut.
La sol·licitud haurà d'anar acompanyada de la documentació següent:
a) Original o còpia compulsada de qualsevol dels títols requerits per a poder participar en la convocatòria.
b) Original o còpia compulsada del títol de del Certificat de la Junta Qualificadora de Coneixements de Valencià, acreditatiu del nivell elemental de coneixements de valencià o, si és el cas, de nivell mitjà o superior.
c) Fotocòpia compulsada del DNI
d) Fotocòpia compulsat o certificat original de l'expedient acadèmic amb indicació de la nota mitjana ponderada numèrica (rang 5-10), conforme al Reial Decret 1125/2003, de 5 de setembre.
e) Currículum del què formaran part les dades personals, domicili habitual a efectes de notificacions, telèfon de contacte, e-mail, experiència professional, entre altres. El currículum haurà d'acompanyar-se dels documents originals o còpies compulsades que acrediten els mèrits (formació, experiència, etc ...) que s'hi relacionen.
f) Declaració responsable d'estar al corrent de les seues obligacions tributàries i amb la Seguretat Social així com de disposar de cobertura sanitària. Esta declaració haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996 de la Conselleria d'Economia i Hisenda.
g) Acreditació de no incórrer en cap de les circumstàncies recollides en l'article 13.2 de la Llei 38/2003, General de Subvencions, realitzada mitjançant declaració responsable o per qualsevol dels mitjans establits en l'article 13.7 de la dita llei.
En els casos d'omissió o error en la presentació de documents que s'acompanyen a la sol·licitud, l'interessat disposarà d'un termini d'esmena de deu dies, comptadors des de l'endemà a la notificació del requeriment d'esmena, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procedint Administratiu Comú.
7. Termini de presentació de sol·licituds.
El termini de presentació de sol·licituds serà de 15 dies hàbils comptadors des del dia següent al de la publicació d'esta convocatòria en el Diari Oficial de la Comunitat Valenciana.
8. Procés de selecció
La concessió de la beca, en règim de concurrència competitiva, s'efectuarà per resolució del director general de l'IVAJ a la vista de la proposta de la comissió evaluadora. La dita comissió estarà integrada pels membres següents:
Presidenta:
La cap de la Secció de Difusió i Gestió Documental de l'IVAJ o persona en qui delegue.
Vocals:
La cap del Servici de Planificació i Gestió de Programes de l'IVAJ o persona en qui delegue.
La cap de la Secció de Participació i Acció Social de l'IVAJ o persona en qui delegue.
Un tècnic/tècnica del Servici de Règim Jurídic i Gestió de Personal.
Secretaria:
La cap de la Secció de Coordinació de Programes i Subvencions de l'IVAJ que tindrà veu i vot, o persona en qui delegue.
La comissió avaluadora adaptarà el seu funcionament al que preveu la present convocatòria i subsidiàriament, a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La comissió qualificadora elaborarà la seua proposta en el termini de 60 dies hàbils, comptadors des de l'endemà del dia que finalitze el termini de presentació d'instàncies, i disposarà de facultats per a realitzar a través dels seus membres totes les comprovacions necessàries per a la qualificació dels mèrits adduïts, així com la realització d'una prova pràctica o entrevista, si ho jutja oportú, que es valorarà fins a un màxim d'1 punt.
serà elevada a la direcció general de l'IVAJ, la qual resoldrà l'adjudicació de les beques. La resolució es publicarà en el Diari Oficial de la Comunitat Valenciana. La comissió qualificadora elaborarà una bossa de reserva, per si es produïra alguna renúncia o abandó. Així mateix esta comissió podrà formular una proposta en el sentit que siguen declarades desertes les beques de formació si, al seu criteri, no hi ha concursants amb mèrits suficients per a l'adjudicació.
9. Obligacions dels beneficiaris
a) Complir les normes establides en les bases de la convocatòria i les que s'establisquen en la resolució de concessió, així com les instruccions que durant el desenvolupament de la beca reba de l'Institut Valencià de la Joventut.
b) Començar el termini de gaudi de la beca dins del termini que s'assenyale
c) Realitzar les activitats previstes en l'objecte de la beca amb un nivell de dedicació satisfactori, davall la supervisió de la tutora.
d) Presentar a l'Institut Valencià de la Joventut, al finalitzar el període de pràctiques una memòria de la labor realitzada.
La beca objecte de la present convocatòria és incompatible amb el gaudi de qualsevol altra beca per a la mateixa o semblant activitat i amb qualsevol activitat laboral.
La condició de becari no genera cap relació laboral ni administrativa amb la Generalitat Valenciana.
10. Tutoria
La cap de la Secció de Difusió i Gestió Documental de l'IVAJ exercirà la tutoria del becari/a, i coordinarà, orientarà i farà el seguiment i l'avaluació de les pràctiques.
Finalitzat el termini de la beca, el director general de l'Institut Valencià de la Joventut expedirà el certificat d'assistència, d'aprofitament i d'aptitud. En el cas que el becari/a no completara el període de 10 mesos només s'expedirà un certificat de permanència.
11. Revocació i rescissió
El director general de l'IVAJ, previ expedient instruït a este efecte, podrà revocar o interrompre el gaudi de la beca en els supòsits següents:
a) Obtenció de l'ajuda sense reunir els requisits requerits en la convocatòria, o mitjançant falsedat en document.
b) Incompliment de les obligacions contretes que figuren en el punt nové de la present convocatòria.
Mitjançant una resolució del director general de l'IVAJ es procedirà a cobrir les vacants que pogueren produir-se, servint-se per a això de la bossa de reserva que resulte del procediment de selecció prèviament efectuat i en l'orde que en ella s'estableix.